b'\n_START_ARTICLE_\nWhistle Down the Wind\n_START_PARAGRAPH_\nWhistle Down the Wind on Andrew Lloyd Webberin musikaali, joka perustuu vuoden 1961 elokuvaan Viattomat (Whistle Down the Wind, ohj. Bryan Forbes). Musikaalin on sanoittanut Jim Steinman._NEWLINE_Musikaali perustuu samannimiseen Mary Hayley Bellin romaaniin, mutta tapahtumat siirrettiin Lancashiresta Louisianan pikkukaupunkiin vuodelle 1959. Se kertoo kolmesta lapsesta: 16-vuotiaasta Swallow\'sta, sisko Bluejaysta (tunnetaan nimell\xc3\xa4 Brat) ja pikkuveli Robinista (tunnetaan nimell\xc3\xa4 Poor Baby), jotka pian viett\xc3\xa4v\xc3\xa4t ensimm\xc3\xa4ist\xc3\xa4 joulua \xc3\xa4itins\xc3\xa4 kuoleman j\xc3\xa4lkeen. Kun he l\xc3\xb6yt\xc3\xa4v\xc3\xa4t ladossaan piileskelev\xc3\xa4n rikollisen, he uskovat h\xc3\xa4nen olevan Jeesus ja lupaavat pit\xc3\xa4\xc3\xa4 h\xc3\xa4nen olinpaikkansa salassa. Juoni asettaa vastakkain lasten viattomuuden ja kyl\xc3\xa4l\xc3\xa4isten kiihkon, kun he haluavat rangaista keskuudessaan olevaa "paholaista".\n_START_SECTION_\nEnsi-ilta\n_START_PARAGRAPH_\nMusikaalin ensi-ilta oli National Theatressa Washingtonissa 12. joulukuuta 1996 ja p\xc3\xa4\xc3\xa4osissa n\xc3\xa4htiin Davis Gaines ja Irene Molloy. Negatiivisten arvostelujen vuoksi Broadwayn ensi-ilta 17. huhtikuuta 1997 peruutettiin. Uskottiin, ett\xc3\xa4 Harold Princen ohjaus ei tehnyt oikeutta amerikkalaiselle versiolle.\n_START_SECTION_\nKonseptialbumi ja musikaalin nauhoitus\n_START_PARAGRAPH_\nVuonna 1998 julkaistiin konseptialbumi, jolla oli 12 laulua musikaalista muiden artistien esitt\xc3\xa4min\xc3\xa4. Heit\xc3\xa4 olivat muun muassa Tom Jones, Boy George, Tina Arena, Donny Osmond, Everly Brothers, Boyzone, Meat Loaf ja Bonnie Tyler. Tunnettujen levytysartistien ja gospel-kuoro Sounds of Blacknessin lis\xc3\xa4ksi albumilla lauloivat West End -t\xc3\xa4hdet Elaine Paige ja Michael Ball. Albumin tuottivat Steinman ja Lloyd Webber yhdess\xc3\xa4. Samana vuonna julkaistiin my\xc3\xb6s alkuper\xc3\xa4inen levytys musikaalista._NEWLINE_Musikaalin tunnetuimpia kappaleita ovat "No Matter What" (Boyzonen julkaisema single, joka myi platinaa, \xc3\xa4\xc3\xa4nestettiin voittajaksi Britannian Record of the Year -tapahtumassa ja nousi ykk\xc3\xb6seksi kahdeksassa maassa), "Whistle Down the Wind," "A Kiss is a Terrible Thing to Waste" ja "When Children Rule the World."\n_START_SECTION_\nWest End -ensi-ilta\n_START_PARAGRAPH_\nUudistettu ja suositumpi versio sai ensi-iltansa West Endill\xc3\xa4 Aldwych Theatressa 1. hein\xc3\xa4kuuta 1998 ja p\xc3\xa4\xc3\xa4osissa n\xc3\xa4htiin Marcus Lovett ja Lottie Mayor. Musikaali ker\xc3\xa4si 1\xc2\xa0044 esityst\xc3\xa4 ja lopetti n\xc3\xa4yt\xc3\xb6kset tammikuussa 2001. T\xc3\xa4m\xc3\xa4 versio oli synkempi ja sen ohjaajana toimi Gale Edwards, joka oli aiemmin tuottanut uudistetun version Lloyd Webberin musikaalista Jesus Christ Superstar._NEWLINE_West Endin version n\xc3\xa4yttelij\xc3\xa4t olivat:_NEWLINE_Tha Man - Marcus Lovett; Swallow - Lottie Mayor; Amos - Dean Collinson; Candy - Veronica Hart; Boone - James Graeme; Ed - Walter Herron Reynolds III; Snake Preacher - Christopher Howard; Earl - Paul Lowe; Sheriff - John Turner; Deputy - Craig Parkinson; The Minister - Reg Eppey; Brat - Danielle Calvert/ Ashley Andrews; Poor Baby - Ricki Cuttell/ Dean Clish.\n_START_SECTION_\nBritannian kiertue / West Endin paluu\n_START_PARAGRAPH_\nVuonna 2001 Bill Kenwright tuotti ja ohjasi oman versionsa musikaalista Britannian kiertueelle. Siin\xc3\xa4 p\xc3\xa4\xc3\xa4osia esittiv\xc3\xa4t Tim Rogers ja Katie Rowley Jones. Lloyd Webber antoi tuottajalle vapaat k\xc3\xa4det muutella musikaalin rakennetta ja h\xc3\xa4n tekikin sen lavastuksesta yksinkertaisemman ja keskittyi enemm\xc3\xa4n itse tarinaan. Musikaali kiersi maata useita kertoja eri n\xc3\xa4yttelij\xc3\xb6ill\xc3\xa4 vuosina 2001\xe2\x80\x932004._NEWLINE_P\xc3\xa4\xc3\xa4n\xc3\xa4yttelij\xc3\xa4t vuosien 2001\xe2\x80\x932002 kiertueella olivat:_NEWLINE_The Man - Tim Rogers; Swallow - Katie Rowley Jones; Amos - Scott Cripps; Candy - Adelaide Thompson; Boone - Mark Inscoe; Ed / Sam - Larrington Walker / Reginald Tsiboe; Snake Preacher - Chris Holland; Earl - Dominic Brewer; Sheriff - Aaron Shirley; Deputy - Mark Goldthorp; The Preacher - Martyn Andrews; Brat - Kirstie Kober /Carly Thomas; Poor Baby - Ashley Lloyd/ Jonathan Burke._NEWLINE_Andrew Lloyd Webberin pyynn\xc3\xb6st\xc3\xa4 Kenwright toi versionsa takaisin Palace Theatreen Lontooseen maaliskuussa 2006, josta sit\xc3\xa4 n\xc3\xa4ytettiin elokuulle 2006 asti. Musikaalin oli tarkoitus t\xc3\xa4ytt\xc3\xa4\xc3\xa4 Lloyd Webberin kahden tuotannon The Woman In White ja Monty Python -musikaalin Spamalot v\xc3\xa4li. Tim Rogers toisti kriitikoiden ylist\xc3\xa4m\xc3\xa4n roolinsa, mutta t\xc3\xa4ll\xc3\xa4 kertaa musikaali sai arvosteluja laidasta laitaan. The Guardianin Michael Billington antoi sille kaksi t\xc3\xa4hte\xc3\xa4 ja The Timesin Benedict Nightingale nelj\xc3\xa4 t\xc3\xa4hte\xc3\xa4. Kaikki olivat kuitenkin yht\xc3\xa4 mielt\xc3\xa4 siit\xc3\xa4, ett\xc3\xa4 musikaali oli mennyt parempaan suuntaan._NEWLINE_Palace Theatren n\xc3\xa4yttelij\xc3\xa4t olivat:_NEWLINE_The Man - Tim Rogers; Swallow - Claire Marlowe; Amos - Garrie Harvey; Candy - Debbie Korley; Boone - Michael Howard Smith; Ed - Tee Jay; Snake Preacher - Chris Holland; Earl - Dominic Brewer; Sheriff - Kevin Curtin; Deputy - Michael Diana; Sam - Leroy Ricardo Jones; The Preacher - David Robbins; Brat - Emma Hopkins/ Henrietta Touquet; Poor Baby - Laurence Belcher/ Chris Thomas._NEWLINE_Whistle Down the Wind ei ole viel\xc3\xa4k\xc3\xa4\xc3\xa4n ylt\xc3\xa4nyt Broadwaylle eik\xc3\xa4 ole tehnyt paluuta Yhdysvaltoihin.'